امانت لکھنوی

امانت لکھنوی شاعر، ڈراما نگار، سید آغا حسن نام، سید آغا رضوی کے بیٹے ۔لکھنؤ میں پیداہوئے وہیں علوم مروجہ کی تحصیل کی۔ شروع میں مرثیے کہتے اور میاں دلگیر سے اصلاح لیتے تھے۔ پھر غزل پر طبع آزمائی کرنے لگے۔ 1835ء میں بعمر بیس سال کسی بیماری سے زبان بند ہو گئی اورقوت گویائی سے محروم ہو کر خانہ نشین ہو گئے۔ دس برس تک یہی حالت رہی۔ 43۔ 1842 میں کربلا روانہ ہوئے 1844ء میں لکھنؤ واپس آئے تو ان کی زبان کھل گئی۔

امانت نے اردو کا پہلا ڈراما اندر سبھا لکھا۔ اس میں وہ استاد تخلص کرتے ہیں۔ اندرسبھا جو دراصل ایک آپرا ہے اتنی مقبول ہوئی کہ دوسرے شاعروں نے بھی اسی طرز کے منظوم ڈرامے لکھے۔ امانت لکھنوی کی اندر سبھا سب سے پہلی مرتبہ لکھنؤ میں کھیلی گئی۔ پھر ملک کے دوسری ناٹک کمپنیاں مدت تک اسے سٹیج کرتی رہیں۔

تصانیف 
 دیوان خزائن الفصاحت 1861ء
 گلدستہ امانت 1852ء
 اندر سبھا 1848ء
 واسوخت 1843ء

حوالہ جات 

1815ء کی پیدائشیں
1858ء کی وفیات
اتر پردیش کے شعرا
انیسویں صدی کے بھارتی ڈراما نگار اور ڈراما نویس
انیسویں صدی کے مرد مصنفین
انیسویں صدی کے ہندوستانی شعرا
بھارتی اردو شعرا
بھارتی مرد شعرا
بھارتی مسلم شخصیات
بھارتی نثر نگار
لکھنؤ کے مصنفین
بھارتی مرد ڈراما نگار اور ڈراما نویس
انیسویں صدی کے ہندوستانی مسلمان